stanford-oval/wikipedia huggingface dataset:
คณะบริหารธุรกิจ สถาบันบัณฑิตพัฒนบริหารศาสตร์
ประวัติ

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงสนพระทัยในเรื่องการพัฒนาเศรษฐกิจเป็นพิเศษ เมื่อราว พ.ศ. 2503 ได้ทรงปรารภกับ นายเดวิด รอกกิเฟลเลอร์ ชาวอเมริกัน ถึงเรื่องที่จะปรับปรุงการสถิติของชาติ ซึ่งเป็นปัจจัยสำคัญอย่างยิ่งในการพัฒนาประเทศ และในที่สุดได้มีการจัดทำโครงการเสนอรัฐบาล โดยให้ตั้ง “สถาบันพัฒนาการบริหาร” (Graduate Institute of Development Administration - GIDA) ขึ้น ต่อมาจึงได้เปลี่ยนชื่อเป็น สถาบันบัณฑิตพัฒนบริหารศาสตร์ (นิด้า) ก่อตั้งเมื่อวันที่ 1 เมษายน พ.ศ. 2509 โดยมี พระเจ้าวรวงศ์เธอ กรมหมื่นนราธิปพงศ์ประพันธ์ หรือ "พระองค์วรรณ" (พระนามเดิมคือหม่อมเจ้าวรรณไวทยากร) รองนายกรัฐมนตรี เป็นประธานคณะกรรมการจัดตั้ง
ช่วงเวลาเดียวกันนั้นเอง อำนวย วีรวรรณ ที่ปรึกษานายกรัฐมนตรีในขณะนั้นมีแนวคิดที่จะดำเนินการสร้างบัณฑิตวิทยาลัยด้านบริหารธุรกิจที่มีรูปแบบการดำเนินการแบบเดียวกับ Business School ในสหรัฐอเมริกา ที่มุ่งเน้นการสอนให้เป็นผู้บริหารโดยตรง แทนการสอนให้ไปทำงานตามวิชาชีพบัญชี (Accountancy) หรือการพาณิชย์ (Commerce) แบบดั้งเดิมที่เคยได้มีการก่อตั้งคณะพาณิชยศาสตร์และการบัญชีในสถาบันอุดมศึกษาของไทยมาในอดีต การก่อตั้งคณะบริหารธุรกิจ สถาบันบัณฑิตพัฒนบริหารศาสตร์ หรือ NIDA Business School จึงถือได้ว่าเป็นการริเริ่มดำเนินการเปิดสอนปริญญาโททางด้านบริหารธุรกิจ (MBA - Master of Business Administration) เป็นแห่งแรกของไทย และเป็นหลักสูตรการเรียนการสอนสมัยใหม่ที่เกิดขึ้นมาพร้อมกับการก่อตั้งนิด้า
ช่วงระยะเริ่มแรกของการก่อตั้งคณะได้ดำเนินการจัดเรียนการสอนเป็นภาษาอังกฤษทั้งหมด เนื่องจากคณาจารย์ที่มาสอนเป็นอาจารย์ที่มาจากมหาวิทยาลัยในสหรัฐอเมริกา ที่ได้รับการประสานมาตามความช่วยเหลือของมูลนิธิฟอร์ด
คณะได้รับการรับรองมาตรฐานระดับโลก AACSB และมีการปรับปรุงหลักสูตรเดิมให้มีความทันสมัย ก้าวทันการเปลี่ยนแปลงของโลกธุรกิจและเทคโนโลยีอยู่ตลอดเวลา
นอกจากนี้คณะยังได้มีข้อตกลงความร่วมมือและเป็นพันธมิตรกับสถาบันการศึกษาธุรกิจในต่างประเทศหลายแห่ง อาทิ Wharton School มหาวิทยาลัยเพนซิลเวเนีย, Kelly School of Business มหาวิทยาลัยอินเดียนา, มหาวิทยาลัยสแตนฟอร์ด หรือกับ มหาวิทยาลัยเคมบริดจ์ เป็นต้น
การประกันคุณภาพ

NIDA Business School ได้รับการรับรองมาตรฐาน AACSB (The Association to Advance Collegiate Schools of Business) ซึ่งถือเป็นมาตรฐานของวิทยาลัยบริหารธุรกิจ สำหรับในประเทศไทย มี 4 แห่งที่ได้รับการรับรอง AACSB คือ คณะบริหารธุรกิจ นิด้า, สถาบันบริหารธุรกิจศศินทร์, คณะพาณิชยศาสตร์และการบัญชี จุฬาลงกรณ์มหาวิทยาลัย และคณะพาณิชยศาสตร์และการบัญชี มหาวิทยาลัยธรรมศาสตร์ โดยที่คณะบริหารธุรกิจ นิด้า นับเป็นแห่งแรกของการจัดการเรียนการสอนหลักสูตรบริหารธุรกิจที่เป็นภาษาไทย ที่ได้รับการรับรองมาตรฐานการศึกษาจากสถาบันดังกล่าว
สำหรับการประกันคุณภาพการศึกษาในประเทศ สถาบันบัณฑิตพัฒนบริหารศาสตร์ได้รับการรับรองด้วยคะแนนสูงสุดในประเทศ จาก สมอ สมศ และ กพร โดยคณะบริหารธุรกิจมีคะแนนการประกันคุณภาพเป็นอันดับที่ 1 ของสถาบันบัณฑิตพัฒนบริหารศาสตร์
หลักสูตรการศึกษา > ระดับปริญญาโทบริหารธุรกิจ (MBA)

โครงการปริญญาโททางบริหารธุรกิจภาคปกติ (RMBA)
โครงการปริญญาโททางบริหารธุรกิจภาคพิเศษ เสาร์-อาทิตย์ (Flexible MBA)
โครงการปริญญาโททางบริหารธุรกิจสำหรับนักบริหาร (EMBA)
โครงการปริญญาโททางบริหารธุรกิจสำหรับนักบริหารรุ่นใหม่ (YMBA)
โครงการปริญญาโททางบริหารธุรกิจภาคปกติ ภาษาอังกฤษ (English MBA Program)
โครงการปริญญาโททางบริหารธุรกิจนานาชาติ (International MBA Program)
Master of Science in Financial Investment and Risk Management (MSc in FIRM) (International Program)
หลักสูตรการศึกษา > ระดับปริญญาเอกบริหารธุรกิจ (Ph.D. and DBA)

Doctor of Philosophy (Ph.D.) in Business Administration (International Programs)
โครงการร่วมผลิตบัณฑิตระดับปริญญาเอก สาขาบริหารธุรกิจ (The Joint Doctoral in Business Administration : JDBA) ระหว่าง สถาบันบัณฑิตพัฒนบริหารศาสตร์ จุฬาลงกรณ์มหาวิทยาลัย และ มหาวิทยาลัยธรรมศาสตร์ ปัจจุบันได้ปิดโครงการไปแล้ว
หลักสูตรการศึกษา > ทำเนียบคณบดี

รายนามคณบดีคณะบริหารธุรกิจ สถาบันบัณฑิตพัฒนบริหารศาสตร์ ตั้งแต่ก่อตั้งจนถึงปัจจุบันมีดังนี้
| ลำดับ | รายนามคณบดี | วาระการดำรงตำแหน่ง |
| --- | --- | --- |
| 1 | รศ.ดร.ศรีปริญญา รามโกมุท | 26 ธ.ค.2511 - 12 มี.ค. 2512, 19 ม.ค. 2514 - 6 ส.ค. 2518 |
| 2 | รศ.ดร.วีรวัฒน์ กาญจนดุล | 7 ส.ค. 2518 - 22 ธ.ค. 2520 |
| 3 | รศ.ดร.ประวิตร นิลสุวรรณากุล | 27 มี.ค. 2521 - 1 มี.ค. 2522 |
| 4 | ผศ.ดร.ไพจิตร เอื้อทวีกุล (รักษาราชการ) | 2 มี.ค. 2522 - 3 มิ.ย. 2522 |
| 5 | ศาสตราภิชาน ดร.ทนง พิทยะ | 4 มิ.ย.2522 - 13 ม.ค. 2523 |
| 6 | รศ.ดร.บุญเสริม วีสกุล (รักษาราชการ) | 14 ม.ค. 2523 - 31 ก.ค. 2523 |
| 7 | รศ.ดร.อัศวิน จินตกานนท์ | 1 ส.ค. 2523 - 29 ม.ค. 2524, 30 ม.ค. 2524 - 15 มี.ค. 2525 |
| 8 | รศ.ดร.วีรศักดิ์ สุขอานารักษ์ | 7 เม.ย. 2525 - 6 เม.ย. 2527 |
| 9 | รศ.ดร.นิกร วัฒนพนม | 7 เม.ย. 2527 - 1 เม.ย. 2528, 13 มี.ค. 2535 - 12 มี.ค. 2537, 13 มี.ค. 2537 - 1 มี.ค. 2538 |
| 10 | รศ.ดร.ปรีชา จรุงกิจอนันต์ | 18 เม.ย. 2528 - 17 เม.ย. 2530, 18 เม.ย. 2530 - 17 เม.ย. 2532 |
| 11 | รศ.ดร.จีรเดช อู่สวัสดิ์ | 18 เม.ย. 2532 - 1 ธ.ค. 2532, 27 มิ.ย. 2538 - 26 มิ.ย. 2541 |
| 12 | รศ.ดร.สิงหา เจียมศิริ | 13 มี.ค. 2533 - 12 มี.ค. 2535 |
| 13 | รศ.วัฒนา ณ ระนอง | 27 มิ.ย. 2541 - 26 มิ.ย. 2544 |
| 14 | อ.ดร.ถกล นันธิราภากร | 27 มิ.ย. 2544 - 26 มิ.ย. 2547, 27 มิ.ย. 2547 - 30 ก.ย. 2548 |
| 15 | รศ.ดร.ประดิษฐ์ วรรณรัตน์ | 1 ต.ค. 2548 - 12 มี.ค. 2550 |
| 16 | รศ.ดร. เอกชัย นิตยาเกษตรวัฒน์ | 4 เม.ย. 2550 - 3 เม.ย. 2553 |
| 17 | รศ.ดร.บุญชัย หงส์จารุ | 4 เม.ย. 2553 - 3 เม.ย 2556 |
| 18 | ผศ.ดร.วิพุธ อ่องสกุล | 4 เม.ย 2556 - ปัจจุบัน |
ศิษย์เก่าที่มีชื่อเสียง

ตั้งแต่เริ่มก่อตั้งคณะบริหารธุรกิจจนถึงปัจจุบัน คณะบริหารธุรกิจได้ผลิตบุคลากรที่เป็นผู้บริหารชั้นนำของประเทศ อาทิ
ศาสตราภิชาน สมคิด จาตุศรีพิทักษ์ - ประธานกรรมการบริษัท ดับบลิวเอชเอ คอร์ปอเรชั่น จำกัด (มหาชน) และ อดีตรองนายกรัฐมนตรีไทย
ดร.นิเวศน์ เหมวชิรวรากร - นักลงทุนเน้นคุณค่า
ดร.ไพบูลย์ เสรีวิวัฒนา - ประธานบริษัท ยูเอซี โกลบอล จำกัด (มหาชน) และอดีตอาจารย์ประจำของคณะบริหารธุรกิจ สถาบันบัณฑิตพัฒนบริหารศาสตร์
ดร.วรพล โสคติยานุรักษ์ - ประธานบริษัท บริษัท ไซมิส แอสเสท จำกัด (มหาชน) ประธานกรรมการ ธนาคาร แลนด์ แอนด์ เฮ้าส์ จำกัด (มหาชน) และอดีตเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (กลต.)
สรรค์ชัย เตียวประเสริฐกุล - ประธานคณะกรรมการการพัฒนานวัตกรรมธุรกิจค้าปลีกของ บริษัท สยามพิวรรธน์ จำกัด อดีตรองผู้จัดการใหญ่ บริษัท เบอร์ลี่ ยุคเกอร์ จำกัด (มหาชน) และอดีตหัวหน้าคณะผู้บริหารด้านการตลาด บริษัท แอดวานซ์ อินโฟร์ เซอร์วิส จำกัด (มหาชน)
นาย อภิรักษ์ โกษะโยธิน - อดีตผู้ว่าราชการกรุงเทพมหานคร 2 สมัย อดีตกรรมการผู้จัดการบริษัทขนาดใหญ่หลายแห่ง และอดีตกรรมการตลาดหลักทรัพย์แห่งประเทศไทย
ดร.สุวิทย์ เมษินทรีย์ - นักวิชาการด้านบริหารธุรกิจ อดีต รัฐมนตรีประจำสำนักนายกรัฐมนตรี และ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
วรวุฒิ อุ่นใจ - ผู้ก่อตั้ง และอดีตประธานบริษัท ออฟฟิศ เมท จำกัด (มหาชน) ผู้จัดจำหน่ายอุปกรณ์เครื่องใช้ในสำนักงาน
รายนามอดีตคณาจารย์

อดีตคณาจารย์จากคณะบริหารธุรกิจที่ทำงานและสร้างชื่อเสียง อาทิ
ศาสตราภิชาน ดร.มารวย ผดุงสิทธิ์ อดีตผู้จัดการตลาดหลักทรัพย์ อดีตรัฐมนตรีช่วยว่าการกระทรวงการคลัง
ศาสตราภิชาน ดร.วีรวัฒน์ กาญจนดุล ผู้บริหารระดับสูงเครือเจริญโภคภัณฑ์ (CP)
ศาสตราภิชาน ดร.ทนง พิทยะ อดีตรัฐมนตรีว่าการกระทรวงการคลัง และรัฐมนตรีว่าการกระทรวงพาณิชย์
ศาสตราภิชาน ดร.สมคิด จาตุศรีพิทักษ์ อดีตรองนายกรัฐมนตรี รัฐมนตรีว่าการกระทรวงการคลัง และรัฐมนตรีว่าการกระทรวงพาณิชย์
ดร.วรพล โสคติยานุรักษ์ อดีตเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ หรือ (ก.ล.ต.)
ดร.ไพบูลย์ เสรีวิวัฒนา - นักลงทุน และประธานบริษัท ยูเอซี โกลบอล จำกัด (มหาชน)
ดร.สมจินต์ ศรไพศาล กรรมการผู้จัดการ TMA
แหล่งข้อมูลอื่น

เว็บไซต์ทางการ
NIDA Business School
หอประชุมเฉลิมพระเกียรติ และอาคารนราธิปพงศ์ประพันธ์ ในปี พ.ศ. 2567


ดร.นิเวศน์ เหมวชิรวรากร ผู้ที่ได้รับการยอมรับว่าเป็นผู้เผยแพร่แนวคิด การลงทุนแบบเน้นคุณค่า (value investing) คนแรกในประเทศไทย
ซีเคียวร์เชลล์

| --- | --- |
โพรโทคอลสแตก
วัตถุประสงค์: secure connection, remote access
ผู้พัฒนา: Tatu Ylönen, Internet Engineering Task Force (IETF)
มีมาตั้งแต่: 1995
ชั้นในแบบจำลองโอเอสไอ: Transport layer through application layer
พอร์ต: 22
เอกสารขอความเห็น: RFC 4250, RFC 4251, RFC 4252, RFC 4253, RFC 4254
ซีเคียวร์เชลล์  (อังกฤษ: Secure Shell) หรือ SSH คือโพรโทคอลเข้ารหัส สำหรับการปฏิบัติการด้านเครือข่ายคอมพิวเตอร์ SSH ทำงานได้อย่างปลอดภัยแม้จะอยู่ในเครือข่ายที่ไม่ปลอดภัย
พอร์ตมาตรฐานของ SSH คือพอร์ต 22 นอกจากนี้ SSH ยังเป็นพื้นฐานของการสื่อสารอื่น ๆ เช่น SFTP หรือ SCP
ความเป็นมา

เวอร์ชันแรกของ SSH (ปัจจุบันเรียกว่า SSH-1) ได้ถูกออกแบบมาโดย Tatu Ylönen ในปี พ.ศ. 2538 ซึ่งตอนนั้นเขาเป็นนักวิจัยอยู่ที่ Helsinki University of Technology ในขณะนั้น จุดประสงค์ของการสร้าง SSH ในตอนนั้น คือเพื่อใช้ทดแทน rlogin, เทลเน็ต FTP และ rsh เนื่องด้วยเหตุผลด้านความปลอดภัย
การใช้งาน

SSH เป็นโพรโทคอลที่สามารถใช้ประโยชน์ได้มากมายรวมถึงในระบบปฏิบัติการแบบยูนิกซ์ (ลินุกซ์, BSD, แมคโอเอส และ โซลาริส) รวมถึงบน ไมโครซอฟท์ วินโดวส์
ข้อมูลที่เกี่ยวข้อง

SSH (Secure Shell)
บัลการิโย มิลา

| คำแปล: เพลงชาติสาธารณรัฐประชาชนบัลแกเรีย |
| --- | --- |
Химн на Народната Република България

เพลงชาติของสาธารณรัฐประชาชนบัลแกเรีย (ค.ศ. 1951-1964)
ชื่ออื่น: Bǎlgarijo mila, zemja na geroi บัลการีโย มีลา เซมยา นา เกโรอี
เนื้อร้อง: Nikola Furnadzhiev Mladen Isaev [bg] Elisaveta Bagriana, 18 พฤษภาคม ค.ศ. 1950
ทำนอง: แกออร์กี ดีมีตรอฟ Georgi Zlatev-Cherkin [bg] Svetoslav Obretenov, 30 ธันวาคม ค.ศ. 1950
รับไปใช้: 1 มกราคม ค.ศ. 1951
เลิกใช้: 8 กันยายน ค.ศ. 1964

ตัวอย่างเสียง
ไฟล์ ช่วยเหลือ
 
เพลงชาติสาธารณรัฐประชาชนบัลแกเรีย (บัลแกเรีย: Химн на Народната Република България, อักษรโรมัน: Himn na Narodnata Republika Bǎlgarija), มีชื่อเรียกอย่างไม่เป็นทางการว่า บัลแกเรีย มาตุภูมิที่รัก (บัลแกเรีย: Българийо мила, อักษรโรมัน: Bǎlgarijo mila) เป็นเพลงชาติของสาธารณรัฐประชาชนบัลแกเรีย ระหว่าง ค.ศ. 1951 จนถึง ค.ศ. 1964.
บทร้อง

| ภาษาบัลแกเรีย อักษรซีริลลิก> บทที่ 1 | การปริวรรตเป็นอักษรโรมัน> บทที่ 1 | สัทอักษรสากล [missing text]> บทที่ 1 | คำแปล> บทที่ 1 |
| --- | --- | --- | --- |
| Бъларио мила, земя на герои,  неспирен и мощен е твоят възход.  Да крепне навеки съюзът ни боен  с могъщия братски съветски народ! | Bǎlgarijo mila, zemja na geroi,  nespiren i mošten e tvojat vǎzhod.  Da krepne naveki sǎjuzǎt ni boen  s mogǎštija braćki sǎvetski narod. |  | บัลแกเรีย มาตุภูมิที่รัก วีรชนแห่งผืนถิ่นนี้  ความยิ่งใหญ่และไม่หยุดหย่อนได้เพื่มพูนทวีขึ้นเรื่อยๆ  มิตรไมตรีแห่งพี่น้องของพวกเราจักเติบใหญ่ยิ่ง  ความมั่นคงแด่ฉันท์พี่น้องได้ความสัมพันธ์ต่อดินแดนแห่งโซเวียต! |
ประสานเสียง
| Слава, Републико наша свободна!  Страж на мира непреклонно бъди!  Враг ли нападне земята ни родна,  в бой до победа ни смело води! | Slava, Republiko naš svobodna!  Straž na mira nepreklonno bǎdi!  Vrag li nabadne zemjata ni rodna.  v boj do pobeda ni smelo vodi! |  | จงเจริญเถิด สาธารณรัฐของเรา แด่อิสรภาพของเรา  ท่านคือโล่ผู้ปกปักษ์สันติภาพอันแท้จริงตลอดกาลเถิด!  แต่หากเหล่าปัจจาผู้รุกรานประเทศชาติ  จงนำพาเราสู่สมรภูมิ อันมาซึ่งความเรืองรองอันสำเร็จยิ่ง!  |
บทที่ 2
| Великото слънце на Ленин и Сталин,  с лъчите си нашия път освети.  Димитров за подвиг сърцата запали,  в борбата и в мирния труд ни сплоти. | Velikoto slǎnce na Lenin i Stalin,  S lǎčite si mašina pǎt osveti.  Dimitrov za podvig sǎrcata zapali,  v borbata i mirnija trud ni sploti. |  | แสงสุริยาแห่งท่านเลนินและสตาลินเฉิดฉายจ้าเหลือเกิน  พร้อมความสง่าที่มิอาจเปรียบได้นั้นส่องมาทางพวกเรา!  หัวใจที่ท่านดีมีตรอฟมอบให้จะลุกโชนแผ่ออกไป  ในการต่อสู้และการทำงานด้วยรัศมีภาพอันโชติช่วง!  |
ประสานเสียง
| Слава, Републико наша свободна!  Страж на мира непреклонно бъди!  Враг ли нападне земята ни родна,  в бой до победа ни смело води! | Slava, Republiko naš svobodna!  Straž na mira nepreklonno bǎdi!  Vrag li nabadne zemjata ni rodna.  v boj do pobeda ni smelo vodi! |  | จงเจริญเถิด สาธารณรัฐของเรา แด่อิสรภาพของเรา  ท่านคือโล่ผู้ปกปักษ์สันติภาพอันแท้จริงตลอดกาลเถิด!  แต่หากเหล่าปัจจาผู้รุกรานประเทศชาติ  จงนำพาเราสู่สมรภูมิ อันมาซึ่งความเรืองรองอันสำเร็จยิ่ง!  |
บทที่ 3
| Строим ний заводи, разкриваме мини,  нивята широки задружно орем.  За нашата скъпа, прекрасна родина  готови сме труд и живот да дадем!  | Stroim nij zavodi, raskrivame mini,  nivjata široki zadružno orem.  Za našata skǎpa, prekrasna rodina   gotovi sme trud i život da dadem. |  | เราขุดเหมืองแร่ตราบการทำงานและสร้างสรรค์  เราจงกวาดไถทั่วดินแดนผืนใหญ่ให้กว้างใหญ่เช่นกัน  ประเทศชาติของเรา คือประเทศอันงดงามประการตา  ด้วยทุกสรรพสิ่งที่เรามี บังเกิดชั่วชีวิตและวิริยะอุตสาหะของเรา |
ประสานเสียง
| Слава, Републико наша свободна!  Страж на мира непреклонно бъди!  Враг ли нападне земята ни родна,  в бой до победа ни смело води! | Slava, Republiko naš svobodna!  Straž na mira nepreklonno bǎdi!  Vrag li nabadne zemjata ni rodna.  v boj do pobeda ni smelo vodi! |  | จงเจริญเถิด สาธารณรัฐของเรา แด่อิสรภาพของเรา  ท่านคือโล่ผู้ปกปักษ์สันติภาพอันแท้จริงตลอดกาลเถิด!  แต่หากเหล่าปัจจาผู้รุกรานประเทศชาติ  จงนำพาเราสู่สมรภูมิ อันมาซึ่งความเรืองรองอันสำเร็จยิ่ง!  |
ความคล้ายคลึงกับเพลงชาติโซเวียต

เพลงนี้มีเนื้อหากล่าวถึงแนวคิดโจเซฟ สตาลิน ผู้นำโซเวียตในยุคนั้น. ทำนองเพลงมีความคล้ายคลึงทางดนตรี เช่นเดียวกับ เพลงชาติสหภาพโซเวียต. จากคำแปลของเนื้อร้องในท่อนดังกล่าว :
| เพลงชาติสหภาพโซเวียต | บัลการิโย มิลา |
| --- | --- |
 จงรุ่งโรจน์ มาตุภูมิเสรีของเรา  ปราการมั่นคงแห่งมิตรภาพของประชาชน!  ธงชาติสหภาพโซเวียต, ธงของประชาชน  จงนำชัยไปสู่ชัยชนะครั้งต่อๆ ไป!: จงเจริญ, สาธารณรัฐของเรา เพื่อความอิสระของเรา  ขอให้ท่านยกเป็นโล่ผู้ปกปักษ์แห่งสันติภาพอันแท้จริงไปตลอดกาล!  แต่ถ้าหากเหล่าพวกปัจจามิตรผู้ที่เข้ามารุกรานประเทศชาติ  จงนำพาเราสู่การรบประจัญ อันมาซึ่งความเรืองรองอันสำเร็จยิ่งเถิด! 
แสงแห่งเสรีส่องสว่างผ่านพายุ ,  และเลนินผู้ยิ่งใหญ่ ส่องทางให้เรา ,  สตาลินชี้นำเรา ด้วยความภักดีต่อปวงชน,  ท่านเป็นแรงบันดาลของเราในการงานและชัยชนะ: พระอาทิตย์แห่งท่าน เลนิน และ สตาลิน ได้เฉิดฉายจ้าเหลือเกิน  พร้อมความสง่างามที่มิอาจเทียบได้จะสว่างไสวมาทางพวกเรา!  หัวใจที่ท่าน ดีมีตรอฟ จะลุกโชนกระจายไปทั่วสารทิศ  ในการต่อสู้และทำงานด้วยรัศมีภาพอันโชติช่วง!
สกอร์ดนตรีสำหรับบรรเลงโดยวงออเครสตร้า

First page
Second page
บางกอกกังฟู

| บางกอกกังฟู |
| --- | --- |

กำกับ: ยุทธเลิศ สิปปภาค
เขียนบท: ยุทธเลิศ สิปปภาค
อำนวยการสร้าง: เกรียงไกร เชษฐ์โชติศักดิ์ สุรชัย เชษฐ์โชติศักดิ์ คมสันต์ เชษฐ์โชติศักดิ์ องอาจ สิงห์ลำพอง ปิยพันธุ์ ชูเพ็ชร์
นักแสดงนำ: วิศว ไทยานนท์ อารักษ์ อมรศุภศิริ มาริโอ้ เมาเร่อ อธิกิตติ์ พริ้งพร้อม จริญญา ศิริมงคลสกุล สุชารัตน์ มานะยิ่ง
กำกับภาพ: ทิวา เมยไธสง
บริษัทผู้สร้าง: ฟิล์ม อาร์อัส  
ผู้จัดจำหน่าย: อาร์เอส
วันฉาย: 1 กันยายน พ.ศ. 2554
ประเทศ: ไทย
ทำเงิน: 14 ล้านบาท
ข้อมูลจาก IMDb
ข้อมูลจากสยามโซน
บางกอกกังฟู (Bangkok Kung-Fu) เป็นภาพยนตร์ไทยแนวแอ็คชั่น-ดราม่า กำกับโดย ยุทธเลิศ สิปปภาค นำแสดงโดย วิศวะ ไทยานนท์, อารักษ์ อมรศุภศิริ, มาริโอ้ เมาเร่อ, อธิกิตติ์ พริ้งพร้อม และ จริญญา ศิริมงคลสกุล ฉายวันที่ 1 กันยายน พ.ศ. 2554 จัดจำหน่ายโดย ฟิล์มอาร์อัส ภาพยนตร์ทำรายได้รวม 14.01 ล้านบาท
นักแสดง > นักแสดงหลัก

อารักษ์ อมรศุภศิริ รับบท โป้ง เป็นใบ้พูดไม่ชัด เนื่องจากสมัยเด็กแม่โป้งบอกให้เขาออกไปด้านนอก เขาจึงถูกแก็งขอทานจับตัวไว้ และถูกตัดลิ้น โดยแป๊ะและเขาถูกช่วยโดยอาจารย์ผู้วิชาหัตถ์มจุราช จากนั้นโป้งก็สามารถฆ่าน้องหัวหน้าพรรคสุริยันต์ ทำให้พี่ของน้องหัวหน้าพรรคโกรธจึงมาล้างแค้น เมื่อนาสามารถปราบหัวหน้าพรรค สุ.ย. ได้สำเร็จ โป้งจึงกลับบ้านพร้อมกับภาพต่อแม่ของตัวเอง
อธิกิตติ์ พริ้งพร้อม รับบท ชิ ชายตาบอด เนื่องจากสมัยเด็กหนีออกจากบ้านเด็กกำพร้าและถูกพวกขอทานจับตัว พร้อมกับน้องชาย 2 คนคือ กา นา และสุดท้ายชิถูกส้มโอหัวหน้าแก็งแทงตาด้วยไม้เสียบลูกชิ้นจนตาบอด จากนั้นอาจารย์ผู้วิชาหัตถ์มจุราชมาช่วยเขาไว้ ชิมีวิชาดรรชนีปิดสวรรค์ ชิมักจจะใส่แว่นและพกไม้เท้าของคนตาบอดอยู่ตลอดเวลา แต่สุดท้ายชิก็ค้องตาย เพราะหัวหน้าพรรคสุริยันต์ปล่อยพลังใส่เขาเมื่อหัวหน้าพรรคตายพี่น้องของชิจึงตั้งสุสานไว้ให้เขา
วิศว ไทยานนท์ รับบท กา ชายหูหนวก เนื่องจากสมัยเด็กหนีออกจากบ้านเด็กกำพร้าและถูกพวกขอทานจับตัว พร้อมกับพี่ชายชิและน้องชายนา กาถูกขนุนตบบ้องหูจนหูหนวก และถูกอาจารย์ผู้วิชาหัตถ์มจุราชช่วยไว้ เขามีวิชาฝ่ามือเปิดนรก เมื่อหัวหน้าพรรคตาย กาจึงจัดการส้มโอโดยใช้ไม้แทงจนตาย เมื่อเรื่องราวจบลงกาตัดสินใจเดินทางไปที่อื่น แต่เขากลับลืมลูกแก้วไว้ที่บ้านและลูกแก้วนั้นเป็นสำคัญมาก เขาจึงกลับมาเอา
มาริโอ้ เมาเร่อ รับบท นา เป็นโรคเอ๋อ เนื่องจากสมัยเด็กหนีออกจากบ้านเด็กกำพร้าและถูกพวกขอทานจับตัว พร้อมพี่ชาย 2 คน คือ ชิ กา นาถูกตบหัวจนทำให้สติไม่ดี เขาถูกอาจารย์ผู้วิชาหัตถ์มจุราชช่วยไว้ นานั้นเป็นแค่เด็กเฝ้าวัด นาถูกทำร้ายอย่างหนักจนต้องถ่ายพลังจันทรา แต่สุดท้ายนาตายและได้วิชาฝ่ามือจันทราสามารถจัดการหัวหน้าพรรคได้ นานำดอกไม้มอบให้กับกอหญ้า ก่อนจะกลับวัด
จริญญา ศิริมงคลสกุล เป็น กอหญ้า
ชื่อแต่ละชื่อจริง ๆ แล้วหมายถึง นิ้วทั้ง 5 ได้แก่ โป้ง ชี้ กลาง นาง ก้อย ซึ่งบ่งบอกนิสัยของแต่ละตัวละครได้เป็นอย่างดี
นักแสดง > นักแสดงสมทบ

สุชารัตน์ มานะยิ่ง เป็น บีบี
นิสา บุญสันเที๊ยะ เป็น วาว
เหมือนฝัน บัณฑิตสกุล เป็น แม่โป้ง
หน่อย เชิญยิ้ม เป็น ส้มโอ
สายเชีย วงศ์วิโรจน์ เป็น ขนุน
ราเชนทร์ โสดี เป็น น้อยหน่า(นักแสดงรับเชิญ)
ปราโมทย์ เทียนชัยเกิดศิลป์ รับบท มาร์ค
ไพบูลย์ อนันต์สุวรรณ รับบท อาจารย์
ต่อพงศ์ กุลอ่อน เป็น แป๊ะ (นักแสดงรับเชิญ)
ธนวัฒน์ แก่อก เป็น แหลม
ศักดิ์สิทธิ์ ทิศานุรักษ์ เป็น หมอจีน
พงศ์เทพ อนุรัตน์ เป็น กรรมการประกวดความสามารถ
ปวีณ์นุช แพ่งนคร เป็น กรรมการประกวดความสามารถ
เด็กชาย วัลลภ โชติพงษ์ เป็น กาตอนเด็ก
งานสร้าง

บางกอกกังฟู เป็นภาพยนตร์แนวแอ็คชั่น-ดราม่าที่มีกลิ่นอายของความรัก โดยถ่ายทอดเรื่องของสังคมเล็ก ๆ ในสภาพสังคมของเมืองไทย โดยเฉพาะเด็กที่ไม่ได้รับการดูแล หรือขาดความอบอุ่น แม้ว่าจะอยู่ในสังคมที่ไม่สมบูรณ์นัก แต่ความผูกพันจากการอบรมสั่งสอนที่ดี และความสัมพันธ์ระหว่างเพื่อน ทำให้เด็กเหล่านั้นสามารถเอาตัวรอดได้
ยุทธเลิศ สิปปภาค คิดและเขียนบทภาพยนตร์เรื่องนี้ไว้นานหลายปีแล้ว โดยมีแรงบันดาลใจจากความชอบส่วนลึก ๆ เพราะเป็นคนชอบดูหนังแนวกำลังภายใน โดยเฉพาะหนังการต่อสู้แบบกังฟูและที่สำคัญประเทศไทยยังไม่ค่อยมีหนังในลักษณะนี้ บางกอกกังฟู จึงเป็นหนังไทยกำลังภายในเต็มรูปแบบที่เอาวิชากำลังภายในของจีนมาเป็นองค์ประกอบของเรื่อง
บางกอกกังฟู เป็นผลงานลำดับที่ 14 ของผู้กำกับยุทธเลิศ และเป็นการร่วมงานครั้งที่ 3 กับอาร์เอส ในนาม ฟิล์มอาร์อัส หลังจากงานกำกับภาพยนตร์เรื่อง มือปืน โลก/พระ/จัน ซึ่งเป็นผลงานเรื่องแรกที่ทำรายได้อย่างมหาศาล ในปี พ.ศ. 2544 และเรื่อง สามย่าน ในฐานะหนึ่งในผู้กำกับภาพยนตร์ (ร่วมกับ พิง ลำพระเพลิง และ โก๊ะตี๋ อารามบอย) ในปี พ.ศ. 2553 โดยเป็นการระดมนักแสดงและนักร้องวัยรุ่นแถวหน้าของเมืองไทย ได้แก่ เป้ อารักษ์, มาริโอ้ เมาเร่อ, แบงค์ แบล็ควานิลลา, โทโมะ เค-โอติก และ แก้ว เฟย์ฟางแก้ว ร่วมด้วยนักแสดงสมทบอีกมากมาย
เดิมภาพยนตร์วางตัวนักแสดงนำคนหนึ่ง คือ ฟิล์ม รัฐภูมิ โตคงทรัพย์ แต่หลังจากที่ฟิล์มถอนตัวจากหนังเรื่องนี้ ทางทีมงานและผู้กำกับจึงปรับแก้ไขบทภาพยนตร์ทั้งหมด แล้วหานักแสดงใหม่ สุดท้ายจึงได้ โทโมะ เค-โอติก มาแสดงแทน
เพลงประกอบภาพยนตร์

ว้าวุ่น ร้องโดย แก้ว (เฟย์ฟางแก้ว)
ขอคืน ร้องโดย แก้ว (เฟย์ฟางแก้ว)
คิดถึงเธอ ของ แร็พเตอร์
ท่าเดียว ของ ไวตามินเอ
ไม่ใช่อิจฉา ของ เฟย์ ฟาง แก้ว
Give Me Fight ร้องโดย แบล็ก แจ็ค
แหล่งข้อมูลอื่น

บางกอกกังฟู (2011) ที่สยามโซน
| ด ค กผลงานโดย ยุทธเลิศ สิปปภาค |
| --- | --- |
กำกับภาพยนตร์: มือปืน/โลก/พระ/จัน (2544)  • กุมภาพันธ์ (2546)  • บุปผาราตรี (2546)  • สายล่อฟ้า (2547)  • บุปผาราตรี เฟส 2 (2548)  • กระสือวาเลนไทน์ (2549)  • โกยเถอะเกย์ (2550) • รัก/สาม/เศร้า (2551)  • อีติ๋มตายแน่ (2551) • บุปผาราตรี 3 (3.1-3.2) (2552) • สามย่าน (2553) • มือปืนตรัยภาค (มือปืนดาวพระเสาร์  • หมาแก่ อันตราย •  มือปืนพระอาทิตย์) (2553 - 255X) • บางกอกกังฟู (2554) • วงจรปิด (2555) • ตุ๊กแกรักแป้งมาก (2557) • บุปผาอาริกาโตะ (2559) • FATHERLAND ปิตุภูมิพรมแดนแห่งรัก (ยังไม่มีกำหนดฉาย) • ดอกฟ้ากับหมาแจ๊ส (2560)
บทภาพยนตร์: รัก-ออกแบบไม่ได้ (บทฉบับร่าง) (2540)  • มือปืน/โลก/พระ/จัน (2544)  • กุมภาพันธ์ (2546)  • บุปผาราตรี (2546)  • สายล่อฟ้า (2547)  • บุปผาราตรี เฟส 2 (2548)  • กระสือวาเลนไทน์ (2549)  • โกยเถอะเกย์ (2550)     • รัก/สาม/เศร้า (2551) • บุปผาราตรี 3 (3.1-3.2) (2552)  • มือปืนตรัยภาค (มือปืนดาวพระเสาร์ • หมาแก่ อันตราย •  มือปืนพระอาทิตย์) (2553 - 256X)  • บางกอกกังฟู (2554) • วงจรปิด (2555) • ตุ๊กแกรักแป้งมาก (2557)
บัณฑิตวิทยาลัยการออกแบบ มหาวิทยาลัยฮาร์วาร์ด

| --- | --- |
ประเภท: สถาบันอุดมศึกษาเอกชน
สถาปนา: ค.ศ. 1874 (การเรียนการสอนครั้งแรก) ค.ศ. 1936 (ใช้ชื่อหลักอย่างเป็นทางการ)
สถาบันหลัก: มหาวิทยาลัยฮาร์วาร์ด
คณบดี: ซาราห์ วิตทิง (Sarah Whiting)
อาจารย์: 206 คน
ผู้ศึกษา: 878 คน 362 คน (สาขาสถาปัตยกรรม) 161 คน (สาขาการวางผังเมือง) 182 คน (สาขาภูมิสถาปัตยกรรม) 173 (ระดับมหาบัณฑิตและสาขาการออกแบบอื่น)
ที่ตั้ง: เคมบริดจ์, รัฐแมสซาชูเซตส์, สหรัฐอเมริกา
วิทยาเขต: ในเขตเมือง
เว็บไซต์: gsd.harvard.edu
บัณฑิตวิทยาลัยการออกแบบ มหาวิทยาลัยฮาร์วาร์ด (หรือย่อ GSD) (อังกฤษ: Harvard Graduate School of Design) เป็นบัณฑิตวิทยาลัยในสาขาการออกแบบของมหาวิทยาลัยฮาร์วาร์ด ตั้งอยู่ใน เคมบริดจ์ รัฐแมสซาชูเซตส์ วิทยาลัยการออกแบบแห่งนี้เปิดสอนหลักทั้งสาขา สถาปัตยกรรม ภูมิสถาปัตยกรรม การวางผังเมือง การออกแบบผังเมือง อสังหาริมทรัพย์ การออกแบบเชิงวิศวกรรม และวิชาการออกแบบอื่น ๆ
ตั้งแต่เปิดการเรียนการสอนมา จีเอสดี มีศิษย์เก่ามากกว่า 13,000 คน และได้ผลิตบุคลากรที่เป็นสถาปนิก นักผังเมือง และภูมิสถาปนิกที่มีชื่อเสียงออกมามากมาย วิทยาลัยการออกแบบนี้ได้รับการยกย่องให้เป็นหนึ่งในผู้นำสถาบันที่ผลิตนักออกแบบชั้นนำของโลก โดยได้ติดอันดับหนึ่งในสิบมาด้วยกันหลายปีซ้อน
บัณฑิตวิทยาลัยการออกแบบ มหาวิทยาลัยฮาร์วาร์ด ยังเป็นสถาบันแห่งแรกที่บุกเบิกการสอนในสาขาภูมิสถาปัตยกรรม ในปี ค.ศ. 1893 และยังเป็นวิทยาลัยที่สอนการวางผังเมืองแห่งแรกในทวีปอเมริกาเหนือ ในปี ค.ศ. 1900 โดยสาขาวิชาสถาปัตยกรรม เริ่มสอนขึ้นเป็นครั้งแรกที่มหาวิทยาลัยฮาร์วาร์ด เมื่อปี ค.ศ. 1874 หลังจากนั้นในปี ค.ศ. 1936 ก็ได้เปิดบัณฑิตวิทยาลัยการออกแบบขึ้นอย่างเป็นทางการ ภายใต้สามสาขาหลักที่เปิดสอนได้แก่สาขาสถาปัตยกรรม สาขาวิชาผังเมือง และสาขาภูมิสถาปัตยกรรม
ประวัติ > สาขาสถาปัตยกรรม

ชาร์ลส์ เอเลียต นอร์ทัน (Charles Eliot Norton) ได้เริ่มการสอนวิชาสถาปัตยกรรมขึ้นที่มหาวิทยาลัยฮาร์วาร์ดในปี ค.ศ. 1874
ประวัติ > สาขาการวางผังเมือง

ในปี ค.ศ. 1900 เริ่มมีการจัดการเรียนการสอนในสาขาผังเมือง การเรียนการสอนสาขานี้บุกเบิกขึ้นโดย เจมส์ สเตอร์กิส เพรย์ (James Sturgis Pray) โดยในช่วงแรกเขาได้นำหลักสูตรไปเป็นส่วนหนึ่งของภาควิชาภูมิสถาปัตยกรรม ต่อมาในปี ค.ศ. 1923 ได้ทำการแยกหลักสูตรออกจากภาควิชาภูมิสถาปัตยกรรม แต่ยังคงได้รับวุฒิการศึกษาของภูมิสถาปัตยกรรมบัณฑิตอยู่ (Master in Landscape Architecture) จนในปี ค.ศ. 1929 ได้เริ่มเปิดการเรียนการสอนภาควิชาผังเมืองขึ้นอย่างเป็นทางการ และถือเป็นครั้งแรกในทวีปอเมริกาเหนืออีกด้วยที่สอนในระดับบัณฑิตวิทยาลัย โดยได้รับการสนับสนุนเงินจากมูลนิธิร็อกเกอะเฟลเลอร์ แต่ในปี ค.ศ. 1935 หลักสูตรก็ได้ปิดไป ภายหลังที่ MIT ได้ทำการเปิดหลักสูตรนี้เช่นเดียวกัน ต่อมาในปี ค.ศ. 1980 หลักสูตรได้ย้ายไปสอนที่ วิทยาลัยการปกครองเคนเนดี มหาวิทยาลัยฮาร์วาร์ด (Harvard Kennedy School of Government) จนกระทั่งได้กลับมาสอนปกติที่บัณฑิตวิทยาลัยการออกแบบ ในปี ค.ศ. 1984
ประวัติ > สาขาภูมิสถาปัตยกรรม

การเรียนการสอนสาขาภูมิสถาปัตยกรรมได้ถูกเสนอให้เปิดเป็นหลักสูตรใหม่เป็นครั้งแรกที่มหาวิทยาลัยฮาร์ดวาร์ด ในปี ค.ศ. 1893 จน 7 ปีต่อมา ก็ได้เริ่มการเรียนการสอนสาขาภูมิสถาปัตยกรรมขึ้นเป็นครั้งแรกโดยเฟรเดอริก ลอว์ ออล์มสเตด จูเนียร์ (บุตรชายของเฟรเดอริก ลอว์ ออล์มสเตด ซึ่งได้รับการยกย่องในเวลาต่อมาให้เป็นบิดาแห่งภูมิสถาปัตยกรรม) และอาร์เทอร์ เอ. เซอร์คลิฟฟ์ (Arthur A. Shurcliff) ซึ่งถือเป็นหลักสูตรบัณฑิตภูมิสถาปัตยกรรมแห่งแรกของโลก สำหรับวิทยาลัยภูมิสถาปัตยกรรมก่อตั้งขึ้นในปี ค.ศ. 1913
ประวัติ > ภายหลังการก่อตั้งบัณฑิตวิทยาลัย

การเรียนการสอนที่ จีเอสดี มีด้วยกันสามสาขาหลัก คือ สถาปัตยกรรม การวางผังเมือง และภูมิสถาปัตยกรรม ซึ่งได้ทำการรวมเป็นบัณฑิตวิทยาลัย ในปี ค.ศ. 1936 โดยใช้ชื่อว่า บัณฑิตวิทยาลัยการออกแบบ มหาวิทยาลัยฮาร์วาร์ด ต่อมาในปี ค.ศ. 1937 วัลเทอร์ โกรพีอุส สถาปนิกผู้ก่อตั้งเบาเฮาส์ ในประเทศเยอรมนี ซึ่งได้ลี้ภัยนาซีเยอรมนี (ตั้งแต่ปี ค.ศ. 1934) ได้เดินทางเข้ามาร่วมสอนที่มหาวิทยาลัยฮาร์ดวาร์ด โดยรับตำแหน่งเป็นคณบดี และได้บุกเบิกการเรียนการสอนแบบออกแบบสมัยใหม่ หรือ โมเดิร์นดีไซน์ โดยได้รับการช่วยปรับหลักสูตรโดย มาแซล บรอย (Marcel Breuer) สถาปนิกและนักออกแบบผลิตภัณฑ์ที่เคยร่วมสอนกันที่เบาเฮาส์มาก่อน
โยเซฟ หลุนส์ เซิร์ต (Josep Lluís Sert) สถาปนิกและนักผังเมืองชาวสเปน ได้เข้ามาเปิดหลักสูตรผังเมืองขึ้นอย่างเป็นทางการในปี ค.ศ. 1960 ในปี ค.ศ. 1972 อาคารจอร์จกันด์ฮอลล์ (George Gund Hall) ซึ่งเป็นอาคารบัณฑิตวิทยาลัยการออกแบบ ได้รับการเปิดอย่างเป็นทางการ โดยได้รับการออกแบบโดยจอห์น แอนดรูว์ส สถาปนิกชาวออสเตรเลียและอดีตบัณฑิตจากจีเอสดี ต่อมาทางวิทยาลัยได้เริ่มเปิดแลปด้านสารสนเทศทางภูมิศาสตร์ซึ่งใช้ระบบคอมพิวเตอร์ในการประมวลขึ้นเป็นครั้งแรก ซึ่งต่อมาได้ถูกพัฒนาเป็นระบบสารสนเทศทางภูมิศาสตร์ หรือที่เรียกว่า GIS ระหว่างทศวรรษที่ 1960 ถึง 1970
นักศึกษา

ในช่วงปี ค.ศ. 2012-2013 มีบัณฑิตกว่า 878 คน แบ่งเป็นสาขาสถาปัตยกรรม 362 คน หรือราว 42% สาขาภูมิสถาปัตยกรรม 182 คน หรือราว 21% สาขาการวางผังเมือง 161 คน หรือราว 18% และสาขาการออกแบบอื่นรวมถึงมหาบัณฑิตจำนวน 173 คน หรือราว 20% สำหรับอัตราส่วนนักศึกษาแบ่งเป็น นักศึกษาชาวอเมริกันร้อย 65 โดยอายุเฉลี่ยของบัณฑิตอยู่ที่ 27 ปี